**ADONY VÁROS KÉPVISELŐ-TESTÜLETE**

***J E G Y Z Ő K Ö N Y V***

**Készült:** az Adony Város Képviselő-testületének **2008. december 18-án 16 órakor** megtartott

üléséről.

**Az ülés helye:** a városi önkormányzat tanácskozó terme.

**Jelen vannak:** Ronyecz Péter polgármester

Králl Ferencné aljegyző

a távollévő Farkas János jegyző helyett

**Képviselők:**

Füleki Mihály, Friedrich Istvánné,

Herczeg Ferenc, Kremmer Lajosné,

Müller Sándor, Neichl Mihály,

Trautmann-né Mészáros Melinda

**Később érkezik:**

Kirinovics Péter, Leicht Ferenc

képviselők

**Távolmaradását bejelentette:**

Ecsődi László alpolgármester

Szigeti Jenő képviselő

**Tanácskozási joggal jelen vannak:**

**Polgármesteri Hivatal részéről:**

Kozma Lászlóné pénzügyi csoportvezető

**Meghívottak:**

Orthné Horváth Marianna „Szent István” Általános Iskola és „AMI” igazgató

Suszterné Kardos Györgyi HÓVIRÁG Óvoda vezető

Suszter László KKKK igazgató

* **2 -**

**R o n y e c z Péter polgármester** köszönti a megjelenteket.

Megállapítja, hogy a **12 fős** testületből jelen van: **8 fő,** hiányzik: **4 fő,** az ülés határozatképes, azt megnyitja.

Javaslatot tesz a jegyzőkönyv hitelesítőkre **Kremmer Lajosné** és **Müller Sándor képviselők** személyében, akikkel a testület **6 igen** szavazattal, **2** szavazástól való tartózkodás mellett, ellenszavazat nélkül egyetértett.

A meghívóban szereplő napirendet javasolja megvitatni.

Megkérdezi, van-e még más napirendi pontra javaslat.

Más javaslat nem hangzott el.

**N A P I R E N D**

**Tárgy: Előadó:**

**1./** Adony Város Képviselő-testülete 2009. I. féléves munkaterv Ronyecz Péter

javaslatának megtárgyalása és elfogadása. polgármester

**2./** Kistérségi Közoktatási Intézményi Társulással kapcsolatos döntés. Ronyecz Péter

polgármester

**3./** Önkormányzati adórendeletek tervezetének megvitatása és elfogadása. Králl Ferencné

aljegyző

**4./** Idegenforgalmi adó bevezetéséről döntés. Králl Ferencné

aljegyző

**5./** Városi Televízió műsorszolgáltatási szerződés megvitatása. Ronyecz Péter

polgármester

**6./** Gyepmesteri tevékenységről szóló szerződés meghosszabbítása és a Ronyecz Péter

2009. évi árak megvitatása. polgármester

**7./** Az önkormányzat tulajdonát képező nem lakás céljára szolgáló Králl Ferencné

helyiségek 2009. évi bérleti díjának megállapítása. aljegyző

**8./** Az önkormányzati tulajdonú lakások bérleti díjának megállapítása. Králl Ferencné

aljegyző

**9./** Bejelentések.

Kötetlen beszélgetés a képviselő-testület tagjaival - é v z á r ó

* **3 -**

A képviselő-testület **8 igen** szavazattal, szavazástól való tartózkodás és ellenszavazat nélkül egyetértett a napirenddel.

1. **napirendi pont tárgyalása**

Adony Város Képviselő-testülete

2009. I. féléves munkaterv javaslatának

megtárgyalása.

**Előadó:** Ronyecz Péter polgármester

(Munkaterv javaslat jegyzőkönyvhöz csatolva.)

*(Leicht Ferenc képviselő megérkezett az ülésre 16,05 órakor)*

**R o n y e c z Péter polgármester:** A munkatervi javaslatot minden képviselő kézhez kapta.

Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság megtárgyalta az I. féléves munkaterv javaslatot.

Véleményük szerint az intézmények bizonyos időközönként beszámolnak tevékenységükről, valamint a civil szervezetek támogatása is megvitatásra kerül. Ezek olyan feladatok, amik az önkormányzatra nézve kötelezőek, és ezekhez a pontokhoz kerülnének még az aktuális feladatok. Továbbá a pénzügyi bizottság javaslatához csatlakoznak, Ők is a sportkör beszámolóját és az alapítványok tájékoztatóját szeretnék még az I. féléves tervben szerepeltetni.

**F r i e d r i c h Istvánné képviselő, a pénzügyi bizottság elnöke:** A bizottság 4 tagja javasolja a munkatervet kiegészíteni. A sportköri beszámoló és az alapítványok tevékenységéről szóló tájékoztatók napirendre tűzésével az I. f. évben, február hónapban. Ehhez jönnek még az aktuális témák beépítése.

**T r a u t m a n n –né Mészáros Melinda képviselő, az OKIS bizottság elnöke:** A bizottság szintén azzal a kéréssel fordul a testület felé, hogy a sportkör beszámolóját és az alapítványi tájékoztatókat szeretnék még az I. féléves munkatervben szerepeltetni, amit 4 bizottsági tag javasolt.

**L e i c h t Ferenc képviselő, az egészségügyi,- szociálpolitikai bizottság elnöke:** A bizottság is javasolja elfogadásra a munkaterv javaslatot, a többi bizottság kiegészítéseivel.

**M ü l l e r Sándor képviselő:** A gazdasági év szerint számoljon el a sportkör tevékenységéről.

* **4 -**

**F r i e d r i c h Istvánné képviselő:** A pénzügyi bizottság azért gondolta a sportkör és az alapítványok beszámoltatását, mert a költségvetésben is így van elkülönítve a pénzösszeg.

**R o n y e c z Péter polgármester:** Aki elfogadja a módosító javaslatokat, az alapítványok tájékoztatóját és a sportkör beszámolóját a 2009. I. féléves munkaterv februári ülésén szerepeltetni, és az I. féléves munkatervet, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett a kiegészített I. féléves munkatervvel, és az alábbi határozatot hozta:

**A d o n y Város Önkormányzata**

**253/2008. (XII. 18.) Kt. sz. h a t á r o z a t a:**

A képviselő-testület Adony Város Képviselő-

testületének 2009. I. féléves munkatervét meg-

ismerte és a jegyzőkönyv mellékletében szereplők

szerint elfogadja azzal, hogy a februári testületi

ülés napirendje kibővüljön az Adonyi Sportkör

beszámolójával, valamint az Adonyért Alapítvány

és az Adonyi Gyermekekért Alapítvány tájékoz-

tatójával.

Kéri a képviselő-testület a polgármestert, hogy

határozatáról az érdekelteket értesítse.

**Határidő:** 2008. december 31.

**Felelős :** Ronyecz Péter polgármester

1. **napirendi pont tárgyalása**

Kistérségi közoktatási intézményi

társulással kapcsolatos döntés.

**Előadó:** Ronyecz Péter polgármester

(Előterjesztés, határozati javaslat jkv.-höz csatolva.)

* **5 -**

**R o n y e c z Péter polgármester:** Az előterjesztést minden képviselő megkapta. Elmondja, hogy úgy tűnik, végleges dologról van szó, és mindenképpen dönteni kell most benne.

Kéri a kérdéseket, véleményeket.

**T r a u t m a n n –né Mészáros Melinda képviselő, az OKIS bizottság elnöke:** Úgy érzi a bizottság, hogy nincsen egyetértés a kistérségben a döntésekben. Normatíváktól esünk el így. Ennek ellenére elfogadásra javasolja a bizottság az előterjesztést, de még nem tiszta számukra, hogy tagok vagyunk, de semmi nem érint minket.

**M ü l l e r Sándor képviselő:** Úgy érzi Ő is, hogy több helyen nem tiszta, milyen alku van a háttérben.

**R o n y e c z Péter polgármester:** A kistérségi plusz normatívákhoz a társulásban résztvevő önkormányzatok juthatnak hozzá, s ez nem vonatkozik a városra. Adony mindig úgy döntött, hogy a többi település érdekeit szem előtt tartsa, de ez plusz költséget ne jelentsen nekünk.

Az oktatási intézmények egy igazgatás alá kerülnek egy igazgatóval. Adonyra azonban ez nem vonatkozik. Minden úgy megy tovább, ahogy eddig volt, és lefedettségben vagyunk így. Egyetértünk a társulással, de nem kívánjuk az intézményünket bevonni ebbe.

Az a település, akinek komoly szüksége lenne a normatívára, nem fogja megkapni. Több problémát lát itt, de ez már nem a mi gondunk.

Előremutató döntéseket hoztunk idáig is. Fél tőle, hogy nem fog létrejönni egyezség, mert hiúsági kérdést csinálnak belőle egyes önkormányzatok, és egyéb kérdések miatt sem tudnak megállapodást kötni. Kérdés az is, hogy meddig lehet plusz normatívával számolni.

**F r i e d r i c h Istvánné képviselő:** Ugyanezek a gondolatok fogalmazódtak meg az OKIS bizottsági ülésen is. Ha nekünk ebből se előnyünk, se hátrányunk nem származik, nem szabad elvenni a lehetőséget azoktól, akik plusz normatívát kaphatnak. Több milliós támogatások mennek el, amit hasznos célra fel lehetne használni.

A bizottság egyértelműen támogatja az előterjesztést. Egy másik székhellyel a többi település még jogosulttá válhat a normatíva igénylésére, ha ezt a többi település jóváhagyja.

**M ü l l e r Sándor képviselő:** Az a baj, hogy nem lát bele ezekbe a dolgokba. Ezért vannak benne kételyek. Nem látja jól a jövőt a társulási megállapodásra, és nem tudjuk, meddig lesz kiegészítő támogatás.

**R o n y e c z Péter polgármester:** A normatíva igénylésnek két feltétele van. Adony városnak nem jár ez a normatíva, de itt lett volna olyan állami plusz pénz, amit szét lehetett volna osztani a települések között. Szeptember végén volt tárgyalás a tanuszodával kapcsolatosan Pusztaszabolcs és Iváncsa között. Itt Pusztaszabolcs nem fogadta el az 50 %-ot a kiszámított normatívánál. A többi kistérségi polgármester arra kérte, hogy mondjon olyan megoldást, ami jó lesz. A befolyó plusz pénzt felvállalja Adony. A kistérség tovább utalja a tanuszodához.

Településpolitikai érdekek és „birkózások” mellett nehéz a kistérséget mozgatni és eredményeket elérni.

* **6 -**

Ennek ellenére javasolja az előterjesztésben szereplő határozati javaslat elfogadását**.**

Aki elfogadja a határozati javaslatot, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett a határozati javaslatban foglaltakkal, és az alábbi határozatot hozta:

**A d o n y Város Önkormányzata**

**254/2008. (XII. 18.) Kt. sz. h a t á r o z a t a:**

**Adony Város Önkormányzat Képviselő-testülete**

**- a helyi oktatási intézményei jelenlegi fenntar-**

**tási és működtetési formájának megtartása mellett -**

**elviekben egyetért** azzal, hogy a 2009/2010.

tanévtől a kötelező **óvodai nevelési** **és iskolai**

**nevelési, oktatási feladatokat** **teljes körűen az**

**Adonyi Többcélú Kistérségi Társulás által fenn-**

**tartott intézmény lássa el** az alábbi feltételekkel:

- az intézmény székhelye: Pusztaszabolcs

- az intézmény munkáltatói jogutód,

- az intézményvezetői feladatokat – megbízásának

lejártáig – a pusztaszabolcsi József Attila Közös

Igazgatású Általános Iskola és Óvoda intézmény

vezetője látná el,

- az intézményvezető felett a munkáltatói jogokat

az Adonyi Többcélú Kistérségi Társulás Társulási

Tanácsa, az egyéb munkáltatói jogokat a Társulás

Elnöke látja el,

- a jelenlegi intézményvezetők, mint tagintézmény-

vezetők végeznék a munkát a továbbiakban,

- az intézmény a költségvetési előirányzatok felett

teljes jogkörrel jogosult rendelkezni,

- az intézmény részben önállóan gazdálkodó szerv,

melynek pénzügyi-gazdálkodási feladatait az Adonyi

Többcélú Kistérségi Társulás Munkaszervezete

látja el,

- gyermekek kötelező utaztatására – a tanuszoda

kivételével – nem kerülne sor,

- a jelenleg a feladat ellátására szolgáló ingatlanok,

ingóságok térítésmentesem a Társulás új intézmé-

nyének használatába kerülnének, tulajdonjog vál-

tozás nélkül,

- az ingatlanok felújítása, karbantartása, az eszközök

javítása, pótlása a tulajdonos önkormányzatok feladata,

* **7 -**

**-** a tulajdonos önkormányzat fizeti meg a tulajdonában

lévő ingatlanok rezsiköltségét,

- a Társulás által fenntartott intézmény költségvetésé-

nek része az üzemeltetéssel kapcsolatos további dologi

és személyi és egyéb juttatások, azok járulékai,

- a Társulás által fenntartott intézmény fenntartási

költségeinek fedezete:

- közoktatási normatív állami hozzájárulás,

- kiegészítő közoktatási állami hozzájárulás,

- önkormányzatok hozzájárulása, mely az egyes

székhely- és tagintézményre eső állami támogatás

által nem fedezett többletköltség alapján kerül

megállapításra,

- a közös fenntartással járó költségek levonása után

fennmaradó kiegészítő normatíva igénylésére jogalapot

biztosító önkormányzatok között gyermeklétszám-arányo-

san történik azzal, hogy a székhely település a felosztandó

kiegészítő normatíva gyermeklétszám alapján rájutó

részének 50 %-ára jogosult, s az ezt követően fennmaradó

rész kerül elosztásra a rögzített elvek szerint az önkor-

mányzatok között,

- a Társulási Tanács köteles kikérni az önkormányzatok véle-

ményét az intézményvezető kinevezéséhez,

- a Társulási Tanács köteles figyelembe venni az adott

önkormányzat véleményét minden olyan kérdésben, mely

az adott önkormányzat költségvetését érinti,

- a Társulási Tanács köteles figyelembe venni az alábbi kér-

désekben az önkormányzatok véleményét:

- SZMSz pedagógiai, nevelési program jóváhagyása,

- intézményre vonatkozó költségvetés, pénzügyi be-

számoló elfogadása, módosítása,

- csoportszámok meghatározása,

- álláshelyek számának meghatározása,

- az SZMSz, a pedagógia, nevelési program kialakítá-

sakor törekedni kell arra, hogy a tagintézmények

a sajátosságaikat továbbra is fenntarthassák.

**Adony Város Önkormányzat Képviselő-testülete megkeresi**

**az Adonyi Többcélú Kistérségi Társulást, hogy a fent leírt**

**átszervezés előkészítéséről –** az érintett önkormányzatok

bevonásával **– gondoskodjon.**

* **8 -**

**Adony Város Önkormányzat Képviselő-testülete**

**kötelezettséget vállal arra,** hogy amennyiben az

Adonyi Többcélú Kistérség által fenntartott intézmény

útján történő közoktatási és szociális alapszolgáltatási

feladatok ellátására kapott **kiegészítő normatíva**

naptári évre számított, Perkáta Nagyközség Önkormány-

zatára jutó **mértéke kevesebb, mint** **az** iváncsai **tan-**

**uszoda igénybevételére** az arra kötött megállapodás

alapján Adony Város Önkormányzata által Iváncsa

Község Önkormányzata részére **fizetendő éves összeg,**

úgy a tanuszoda igénybevételében, a szociális alapellátás

és közoktatási alapellátás kistérségi szintű megoldásában

résztvevő önkormányzatok részvételével, és a résztvevő

önkormányzatok érdekeinek figyelembe vételével **közösen**

**felülvizsgálják** a tanuszoda üzemeltetésére, a szociális és

közoktatási feladatok ellátására kötött megállapodásokat.

**Határidő:** 2008. december 31.

**Felelős :** Ronyecz Péter polgármester

1. **napirendi pont tárgyalása**

Önkormányzati adórendeletek tervezetének

megvitatása és elfogadása.

**Előadó:** Králl Ferencné aljegyző

(Előterjesztés és rendeletmódosítási javaslat

jegyzőkönyvhöz csatolva.)

**K r á l l Ferencné aljegyző:** Elmondja, hogy az iparűzési adónál a fizetendő adó megfizetés és bevallás időpontja változik, és a soron kívüli bevallást kell tennie annak az adózónak, aki végelszámolási eljárás nélkül szűnik meg.

Továbbá a 4 millió Ft-os nettó árbevétel helyébe a 8 millió Ft-os nettó árbevétel lép. Az építményadó vonatkozásában a használatba vételnél a jogerőt is figyelembe kell venni.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A két adónemnél nem az adó mértékének a változásáról van szó, hanem a bevallás időpontja változik. A gazdasági bizottság 6 igen szavazattal elfogadásra javasolta az adórendeletek módosítását.

* **9 -**

**F r i e d r i c h Istvánné képviselő, a pénzügyi bizottság elnöke:** A bizottság is megtárgyalta az adórendeletek módosítását, a törvényi előírásoknak megfelelően, és elfogadásra javasolják a testület felé.

**R o n y e c z Péter polgármester:** Aki elfogadja a helyi iparűzési adórendelet módosítását, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett fenti rendelet módosításával, és az alábbi rendeletet alkotja:

**Adony Város Képviselő-testületének**

**24/2008. (XII. 19.) sz. r e n d e l e t e**

**„A HELYI IPARŰZÉSI ADÓRÓL”**

szóló

**29/2003. (XII. 24.) sz. rendelet**

**módosításáról.**

A rendelet hiteles szövege a jegyzőkönyv mellékleteként

csatolást nyert.

**R o n y e c z Péter polgármester:** Aki elfogadja az építményadó rendelet módosítását az előterjesztésben szerepeltek szerint, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett az építményadó rendelet módosításával, és az alábbi rendeletet alkotja:

**Adony Város Képviselő-testületének**

**25/2008. (XII. 19.) sz. r e n d e l e t e**

**„az építményadóról”**

szóló

többször módosított

**30/2003. (XII. 14.) sz. rendelet**

**módosítására.**

A rendelet hiteles szövege a jegyzőkönyv mellékleteként

csatolást nyert.

* **10 -**

1. **napirendi pont tárgyalása**

Idegenforgalmi adó bevezetéséről döntés.

**Előadó:** Králl Ferencné aljegyző

(Előterjesztés, rendelet tervezet jegyzőkönyvhöz

csatolva.)

**R o n y e c z Péter polgármester:** Írásban minden képviselő megkapta az előterjesztést. Elmondja, hogy lehetőség lesz pénz lehívásra az idegenforgalmi adó bevezetésével. Ha nincs ilyen adó, nem tudunk idegenforgalmi plusz pénzekre pályázni.

Kéri a kérdéseket, véleményeket az adó bevezetésével kapcsolatosan.

**M ü l l e r Sándor képviselő:** Ez az idegenforgalmi adó több településen is most került bevezetésre a dunaújvárosi kistérségben. Saját vállalkozása alapján is tudja ezt. Véleménye szerint ezt az adót be kell vezetni.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság is megtárgyalta az idegenforgalmi adó tervezetét, és hosszabb vita után elfogadásra javasolja a rendelet bevezetését.

**F r i e d r i c h Istvánné képviselő, a pénzügyi bizottság elnöke:** A bizottság is elfogadásra javasolja, mert meg kell lépni ezt az adó bevezetést.

**R o n y e c z Péter polgármester:** Aki elfogadja az idegenforgalmi adó rendelet bevezetését, az kézfelemeléssel jelezze.

A képviselő-testület **8 igen** szavazattal, **1** szavazástól való tartózkodás mellett, ellenszavazat nélkül egyetértett fenti rendelettel, és az alábbi rendeletet alkotja:

**Adony Város Képviselő-testületének**

**26/2008. (XII. 19.) sz. r e n d e l e t e**

**az idegenforgalmi adóról egységes szerkezetben.**

A rendelet hiteles szövege a jegyzőkönyv mellékleteként

csatolást nyert.

* **11 -**

1. **napirendi pont tárgyalása**

Városi televízió műsorszolgáltatási szerződés

megvitatása.

**Előadó:** Ronyecz Péter polgármester

(Előterjesztés, határozati javaslatok, vállalkozási

szerződés tervezetek, ajánlatok jkv.-höz csatolva.)

**R o n y e c z Péter polgármester:** Az előterjesztést minden képviselő kézhez kapta. Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A városi televízió műsorszolgáltatójával Filotás Mihály vállalkozóval a szerződés 2008. december 31-ével lejár. Egy másik pályázó Edelényi Gábor a TV Kulcs főszerkesztője is pályázni szeretne erre a tevékenységre. A bizottság javaslata az volt, hogy adonyi vállalkozót válasszunk, egy bizonytalan másik vállalkozóval szemben. Továbbá megvan a lehetősége, hogy ez a műsor még ilyen sem lesz. Filotás Mihály vállalkozóval kössük meg a szerződést fél éves időtartamra. A testületi anyagba Ők már beleláttak, és nemcsak az ülés első 10 percét adják le, hanem a kérdéseket és a válaszokat is egyaránt. A teljes napirendről készítsen a vállalkozó anyagot.

Az egyszeri műsor leadás és egyszeri ismétlés nem egy időpontban van. Egy vasárnap délelőtti időpontot, vagy a reggeli órákban leadott műsor ismétlést javasolják.

A teljes anyagból még egy ismétlést kérnének, 6 hónapos szerződéskötéssel.

**F r i e d r i c h Istvánné képviselő, a pénzügyi bizottság elnöke:** A bizottság két szempontból vizsgálta az előterjesztést. Nem mindegy, hogy mennyit fogunk fizetni a műsorért, a másik pedig a műsorok minősége. A bizottság meg van elégedve az adás tartalmával és minőségével. A kétszeri főműsor ismétlésével értenének egyet. Ők nem gondoltak féléves szerződést, hanem 1 éves időtartamút.

A kulcsi vállalkozó még különböző anyagi dolgokat is kérne, ami ilyen-olyan technikai felszereltséget jelentene.

A bizottság mindenképpen Filotás Mihály vállalkozóval való szerződéskötést javasolja elfogadásra.

**T r a u t m a n n – né Mészáros Melinda képviselő, az OKIS bizottság elnöke:** A bizottság is megtárgyalta és egyértelműen Filotás Mihály vállalkozó mellett tették le a voksukat. Nem egyszeri, hanem kétszeri főműsor ismétlést javasolnak, vasárnap vagy ünnepnapokon való leadással. Kevésnek tartják a 30 perces műsoridőt, az adásidő emelését kérik.

* **12 -**

**M ü l l e r Sándor képviselő:** A kulcsi vállalkozó jóval drágábban végezné ezt a feladatot. Az ismétlést kellene eldönteni, és fél éves vagy 1 éves szerződés legyen Filotás Mihály vállalkozóval. Ő mindenképpen az 1 évben gondolkodik. A technikai részt is jónak tartja.

**R o n y e c z Péter polgármester:** A három bizottság véleménye között a különbség a szerződés időtartamában van, a 6 hónap vagy az 1 év vonatkozásában. Ő az 1 éves szerződéskötést teszi fel szavazásra. Nyugodt szívvel szavazza meg Filotás Mihályt, mert tud jó műsort készíteni. Az 1 éves szerződéskötést és a 2x30 perces műsorszerkesztést kétszeri ismétléssel, - azzal, hogy az egyik ismétlés munkaszüneti napon legyen -, 40.000,- Ft/hó díjért javasolja elfogadásra.

Aki ezzel egyetért, az kézfelemeléssel jelezze.

A képviselő-testület **9 igen** szavazattal, szavazástól való tartózkodás és ellenszavazat nélkül egyetértett fenti javaslattal, és az alábbi határozatot hozta:

**A d o n y Város Önkormányzata**

**255/2008. (XII. 18.) Kt. sz. h a t á r o z a t a:**

A képviselő-testület Adony Városi Televízió

műsorszolgáltatási szerződéssel kapcsolatos

előterjesztést megismerte. **Filotás Mihály**

Adony, Hunyadi u. 16. sz. alatti vállalkozót

2009. évre havi 2x30 perces főműsor szerkesz-

tésével és kétszeri ismétléssel, - azzal, hogy

az egyik ismétlés munkaszüneti napon legyen -

**40.000,- Ft/hó** díjért a Városi Televízió

műsorkészítésével megbízza.

Kéri a polgármestert, hogy az érdekelteket

a határozatról értesítse, és felhatalmazza a

szerződés aláírására.

**Határidő:** 2009. január 15.

**Felelős :** Ronyecz Péter polgármester

1. **napirendi pont tárgyalása**

Gyepmesteri tevékenységről szóló

szerződés meghosszabbítása és a

2009. évi árak megvitatása.

**Előadó:** Ronyecz Péter polgármester

(Előterjesztés és szerződés tervezet jkv.-höz csatolva.)

* **13 -**

**R o n y e c z Péter polgármester:** Az előterjesztést írásban minden képviselő megkapta.

Kéri a kérdéseket, véleményeket.

**N e i c h l Mihály képviselő, a gazdaságis-, városfejlesztési-, vállalkozási-, környezetvédelmi és turisztikai bizottság elnöke:** A bizottság megvitatta a gyepmesteri tevékenységről szóló szerződés tervezetet. Ez egy olyan feladat, amit nagyon nehéz leellenőrizni. Sok a kóbor kutya a városban, ezért ezt a feladatot fent kell tartani. Egyfajta olyan feladata ez az önkormányzatnak, amiben problémák lehetnek. Igazából a bizottság támogatni tudja a szerződést, de nem szeretné a 4,5 %-os vállalkozói áremelést. A tavalyi áron kössük meg velük a szerződést.

**F r i e d r i c h Istvánné képviselő, a pénzügyi bizottság elnöke:** A bizottság a 4,5 %-os áremeléssel egyetért. A KFT. a tevékenységével a környékben egyedülálló, szükség van rá. Egyre több kóbor kutya van. Fontosnak tartják ezt a feladatot, és javasolja a bizottság az Alpha-Vet Állatgyógyászati KFT.-vel való szerződés meghosszabbítását 2009. évre.

*(Kirinovics Péter képviselő 16,45 órakor megérkezett az ülésre.)*

**R o n y e c z Péter polgármester:** Aki elfogadja az Alpha-Vet KFT.-vel való gyepmesteri tevékenységről szóló szerződés meghosszabbítását 2009. évre, 4,5 %-os áremeléssel, az kézfelemeléssel jelezze.

A képviselő-testület **9 igen** szavazattal, **1** szavazástól való tartózkodás mellett, ellenszavazat nélkül egyetértett a fenti gyepmesteri tevékenységről szóló szerződés meghosszabbításával 2009.évre, és az alábbi határozatot hozta:

**A d o n y Város Önkormányzata**

**256/2008. (XII. 18.) Kt. sz. h a t á r o z a t a:**

A képviselő-testület az Alpha-Vet Állatgyógyá-

szati KFT. (8000. Székesfehérvár, Homoksor 7.)

gyepmesteri és állatmentesítési tevékenység

ellátására szóló szerződést további 1 évre,

2009. december 31. napjáig meghosszabbítja,

a 2008. évi ár 4,5 %-os emelésével.

Kéri a képviselő-testület a polgármestert, hogy

határozatáról az érdekelteket értesítse, és fel-

hatalmazza a KFT.-vel történő szerződés aláírására.

**Határidő:** 2008. december 31.

**Felelős :** Ronyecz Péter polgármester

* **14 -**

1. **napirendi pont tárgyalása**

Az önkormányzat tulajdonát képező

nem lakás céljára szolgáló helyiségek

2009. évi bérleti díjának megállapítása.

**Előadó:** Králl Ferencné aljegyző

(Előterjesztés és határozati javaslat jkv.-höz csatolva.)

**R o n y e c z Péter polgármester:** Az előterjesztést írásban minden képviselő kézhez kapta.

Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi és turisztikai bizottság elnöke:** A bizottság megtárgyalta a nem lakás céljára szolgáló helyiségek 2009. évi bérleti díját, és a 2. sz. módosító javaslatot javasolja elfogadásra.

**F r i e d r i c h Istvánné képviselő, a pénzügyi bizottság elnöke:** A bizottság is a 2. sz. módosítással ért egyet és javasolja ezt elfogadásra, a 4,5 %-os inflációs mértékkel való kiszámítással.

**R o n y e c z Péter polgármester:** Aki elfogadja a bizottságok javaslatát a 2. sz. módosítással és a 4,5 %-os emeléssel, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett fenti javaslattal, és az alábbi határozatot hozta:

**A d o n y Város Önkormányzata**

**257/2008. (XII. 18.) Kt. sz. h a t á r o z a t a:**

A képviselő-testület a polgármester javaslatával

egyetért, és az önkormányzat tulajdonában lévő

nem lakás céljára szolgáló helyiségek bérleti díját

2009. január 01-i hatállyal

**4.600,- Ft/m2/év,**

gépkocsi tároló, mosókonyha:

**2.200,- Ft/hó**

összegben határozza meg.

* **15 -**

Kéri a jegyzőt, hogy határozatáról az érdekelteket

értesítse, és az abban foglaltak végrehajtása érde-

kében a szükséges intézkedéseket tegye meg.

**Határidő:** 2008. december 31.

**Felelős :** Králl Ferencné aljegyző

1. **napirendi pont tárgyalása**

Az önkormányzati tulajdonú lakások

bérleti díjának megállapítása.

**Előadó:** Králl Ferencné aljegyző

(Előterjesztés, rendeletmódosítási javaslat

jegyzőkönyvhöz csatolva.)

**R o n y e c z Péter polgármester:** Az előterjesztést minden képviselő kézhez kapta.

Kéri a kérdéseket, véleményeket.

**N e i c h l Mihály képviselő, a gazdasági-, városfejlesztési-, vállalkozási-, környezetvédelmi**

**és turisztikai bizottság elnöke:** A bizottság megtárgyalta az előterjesztést, és szintén a 2. sz. módosítást javasolja elfogadásra 2009. évre.

**F r i e d r i c h Istvánné képviselő, a pénzügyi bizottság elnöke:** A bizottság is a 2. sz. díjemelési javaslatot javasolja elfogadásra, 4,5 %-os inflációs mértékkel.

**R o n y e c z Péter polgármester:** Aki elfogadja a bizottsági javaslatokat az önkormányzati tulajdonú lakások bérleti díjának megállapításával kapcsolatban, a 2. sz. módosítással, az kézfelemeléssel jelezze.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett fenti módosítással, és az alábbi rendeletet alkotja:

* **16 -**

**Adony Város Képviselő-Testületének**

**27/2008. (XII. 19.) sz. r e n d e l e t e**

**„AZ ÖNKORMÁNYZATI TULAJDONÚ LAKÁSOK ÉS HELYISÉGEK**

**BÉRLETÉRŐL, ELIDEGENÍTÉSÉRŐL, A LAKBÉREK MEGÁLLAPÍTÁSÁRÓL”**

szóló

a **30/2006. (XII. 15.) sz. rendelettel**

**módosított**

**9/2006. (III. 31.) sz. rendelet**

**módosítására.**

A rendelet hiteles szövege a jegyzőkönyv mellékleteként csatolást nyert.

**BEJELENTÉSEK:**

**R o n y e c z Péter polgármester:** Ismerteti a képviselő-testülettel, hogy az adonyi Szent Orbán Borrend készíttetett egy makettet az Adony perkátai körforgalomhoz tervezett szőlőhegyi emlékmű építéséhez, mely az adonyi borvidék helyét, megközelítését mutatja be. Erre pályázni a Lieder programban szeretnének az önkormányzattal együtt. Kéri a testület egyetértését ehhez.

**M ü l l e r Sándor képviselő:** Már egy két éves gondolat volt ez az elképzelés, amit jónak tart. A jövőt illetően egy jelkép lehet.

**R o n y e c z Péter polgármester:** 2010-ben a világ borrendjeinek találkozója Magyarországon lesz. Egy megállóhely lesz Adony Szőlőhegy is. Erre most testületi határozatot nem kell hozni, mert ha forrás kell rá, ide kerül újból testület elé döntésre.

Másik bejelentése, hogy nyáron Erdélyből Szilágycsehből jött egy néptánccsoport vendégszerepelni Adonyba. Nagyon jó helynek találták Adonyt, és szeretnének testvér települési kapcsolatot létesíteni velünk. 6-8 ezer lélekszámú a település. Tavasszal egy testvér települési lehetőséget alakítanánk ki velük. Reméli, hogy támogatni tudja a testület ezt a kapcsolatot, ha úgy alakul.

* **17 -**

**T r a u t m a n n-né Mészáros Melinda képviselő:** Az OKIS bizottságban ismét szóba került az iskola két tannyelvű oktatása. Kéri az iskola igazgatót, hogy tájékoztassa a bizottságot a tantestület döntéséről december 19-ig.

**F r i e d r i c h Istvánné képviselő:** A pénzügyi bizottsági ülésen szóba került az önkormányzati kisbusz (8+1 fős) vásárlás felgyorsítása. Szeretnék, ha minél előbb döntés születne erről.

**R o n y e c z Péter polgármester:** Most nem tudunk ebben dönteni, csak a januári testületi ülésen.

Elmondja még, hogy megdöbbentő a vasúti közlekedés. Megszűntek járatok. Nálunk megváltoztatták a menetrendet. Aki átjár Pusztaszabolcsra, az a járat is megszűnt. Nem áll meg a vonat Adonyban. Ezzel kapcsolatba írt levelet az illetékes miniszternek.

**N e i c h l Mihály képviselő:** A gazdasági bizottság is foglalkozott a busz kérdésével. Meg kellene határozni, mire kellene pontosan ez a jármű. Minél több célt kell, hogy szolgáljon. 8 +1 fős legyen a jármű B kategóriás jogosítvánnyal. Némileg használt, magasított kivitelben készüljön. Ezeknek a feltételeknek mindenképpen meg kell felelnie a járműnek.

**R o n y e c z Péter polgármester:** Most kerül ki egy anyag a tanuszodával kapcsolatban, amely bővebb lehetőségeket tartalmaz a kistérségen belül, bérletvásárlással. Itt lesz egy kistérségi együttműködés.

**N e i c h l Mihály képviselő:** Tolmácsolja Pálinkás Zoltán a gazdasági-, városfejlesztési-, vállalkozási-, környezetvédelmi és turisztikai bizottság külsős tagja kérését. A 2008. évi költségvetésben elkülönített céltartalék összegéből 30.000,- Ft-ot az „Old Boys” Öregfiúk Labdarúgó csapat támogatására szeretne felajánlani.

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a fenti felajánlással, és az alábbi határozatot hozta:

**A d o n y Város Önkormányzata**

**258/2008. (XII. 18.) Kt. sz. h a t á r o z a t a:**

A képviselő-testület **Pálinkás Zoltán** a **gazdasági-,**

**városfejlesztési-, vállalkozási-, környezetvédelmi**

**és turisztikai bizottság külsős tagja** kérelmét elfo-

gadja és egyetért azzal, hogy a 2008. évi költség-

vetésben elkülönített céltartalék összegéből **30.000,- Ft**

az „**Old Boys” Öregfiúk Labdarúgó csapat** támogatá-

sára nyerjen átutalást és felhasználást.

* **18 -**

Kéri a képviselő-testület az aljegyzőt, hogy hatá-

rozatáról az érdekelteket értesítse.

**Határidő:** 2008. december 31.

**Felelős :** Králl Ferencné aljegyző

**R o n y e c z Péter polgármester:** 2008. december 27-én a tornacsarnok teljes nyitva tartással működik, különböző sportágak képviselői mérik össze erejüket. December 28-án pedig gasztronómiai verseny lesz megrendezve.

Több hozzászólás, vélemény nem hangzott el, Ronyecz Péter polgármester az ülést 17,10 órakor bezárta.

**k. m. f.**

***/: Ronyecz Péter :/ /: Králl Ferencné :/***

*polgármester aljegyző*

*a távollévő Farkas János jegyző helyett*

***/: Kremmer Lajosné :/ /: Müller Sándor :/***

*jkv. hit. jkv. hit.*